Jeg skal nå avslutte et abonnement.
I mange apper går det an å abonnere på informasjon eller andre tjenester.
Det er viktig å avslutte det du ikke ønsker å betale for.
Jeg har åpnet Innstillinger. Jeg har VoiceOver på, så de som ikke ser også kan følge med.
Det første jeg gjør nå er å trykke på navnet mitt.
Så må jeg finne iTunes og App Store.
Der fant jeg den og åpner den.
Så må jeg velge min Apple-ID.
Den er her.
Da får jeg noen valg. Jeg velger "Vis Apple-ID".
Når jeg har kommet så langt finner jeg et valg som heter "Abonnementer".
Jeg trykker på den.
Her ligger en liste med både aktive abonnementer, og ting jeg har abonnert på tidligere.
Det gjør det lett å reaktivere abonnemet, hvis man f.eks. har tatt noen måneders pause, eller bare bruker tjenester i ny og ne.
Øverst ligger de abonnementene som er aktive.
Jeg velger da "MyFitnesPal Premium". Den vil jeg ikke abonnere på lenger.
Her finner jeg alternativer for abonnementet.
Og under alle disse prisene finner jeg "Avslutt prøveperiode". Jeg velger den.
Jeg bekrefter, og da har jeg sagt opp abonnementet.
Det hadde stått "Avslutt abonnement" om det ikke var en prøveperiode.
Da er det avsluttet, og da kan jeg klikke meg helt tilbake til Innstillinger, eller gå tilbake til Hjem-skjermen.